is kw is pt is is is is is is is is is is is is eo is is is en en fr pl et is vi is is kw sk es is is pt is en en en is is is is is is is is en en en is is is is is is is is en en en is is is is is is is is en en en is is is is is is is en en is sv fr de de fr fr fr sv en fr is en en is is is is en is is is is is is sv es en is en pt is ru kw en en pt en is is is is hbs_lat en en en en es es en en
RKV - Álftanes, stutt umfjöllun um leik í Íslandsmóti
Um hörkuleik var að ræða þar sem aðstæður til knattspyrnuiðkunar, um hásumar, voru ekkert sérstakar. Fyrirfram mátti búast við að á brattann yrði að sækja. Jafnræði var með liðum og mér fannst stúlkurnar okkar ná að sýna allar sínu bestu hliðar og líklega leika sinn besta leik í sumar, fram til þessa.
Settum tvö virkilega góð mörk og leiddum leikinn um tíma, eftir að hafa lent undir snemma leiks. Niðurstaðan var jafntefli, 2-2, sem mögulega voru sanngjörn úrslit. Sigurinn hefði þó getað fallið með báðum liðum. Mörk okkar gerðu Vera og Berglind. Um virkilega góð mörk var að ræða sem bæði komu með skotum fyrir utan vítateig.
Heilt yfir fannst mér frammistaðan virkilega góð, frábærir spilakaflar voru í leik liðsins og þeir bestu sem ég hef séð hjá stúlkunum, fram til þessa. Reyndum við halda knettinum niðri og tókst það á köflum virkilega vel þar sem stúlkur voru yfirvegaðar og reyndu að finna næsta mann (samherja) í fætur. Sóknarleikurinn var virkilega góður, samvinna tveggja til þriggja manna var góð og við náðum að skapa okkur bæði marktækifæri og skotfæri fyrir utan vítateig.
Tel að þessi frammistaða sé gott vegnesti fyrir næstu kappleiki en sá næsti er á fimmtudag í Breiðholti. Getum svo sannarlega byggt á þessu. Flott hjá ykkur stúlkur.
Created: June 08 2018
Ætla að fara örfáum orðum um leikinn við Aftureldingu/Fram.
Byrjuðum leikinn afar vel og skorðum á fyrstu mínútu leiks með hreint frábæru marki þar sem knötturinn gekk frá aftasta til fremsta manns og Emilía náði að skora. Mótherjinn var hins vegar sterkur og við vissum að á brattann yrði að sækja. Það kom á daginn, auk þess sem lítið féll með okkur.
Sýndum góðan leik á köflum en við ofurefli var þó að etja á marga vísu. Vorum undir í návígjum þrátt fyrir að bíta frá okkur á köflum og réðum illa við kraftinn í liði mótherjans sem hafði á að skipa mörgum stúlkum á eldra ári. Við náðum að skapa okkur svolítið af marktækifærum, einkum í fyrri hálfleik, en alltof oft vantaði að reka smiðhöggið í sóknunum þar sem skot okkar hreinlega drifu ekki á markið. Allt kom því fyrir ekki og við töpuðum fyrir sterkari mótherja.
Heilt yfir var frammistaðan nokkuð góð, t.d. var fyrri hálfleikur vel leikinn. Held að þetta hafi verið okkar besti leikur í sumar og framan af leik stóðum við í þeim. Á þeim tíma leiks féllu hlutirnir ekki fyrir okkur og mótherjinn náði að færa sér það í nyt.
Þetta fer í reynslubankann og ekkert annað unnt að gera en að halda áfram.
Álftanes - Grindavík, stutt umfjöllun um leik í Íslandsmóti
Created: June 02 2018
Ætla að fara örfáum orðum um leikinn við Grindavík í Íslandsmóti.
Um nokkuð jafnan leik var ræða, einkum úti á vellinum. Augljósir líkamlegir yfirburðir voru þó á liðunum þar sem lið Grindavíkur hefur að skipa nær eingöngu stúlkum á eldra ári. Þetta setti strik í reikninginn því Grindavíkurstúlkur spiluðu fast og eiginlega alltof fast á köflum, að mínu mati.
Við náðum þó að verjast vel stærstan hluta leiks, skapa okkur fullt af möguleikum sóknarlega og það voru góðir spilakaflar í þessu hjá okkur. Stóran hluta leiks voru við inni í honum þrátt fyrir að hafa tapað honum 1-6. Þær tölur finnst mér ekki gefa rétta mynd af leiknum og gangi leiksins. Mark okkar gerði Vaka en einkar vel var að því marki staðið.
Er heilt yfir ánægður með frammistöðuna. Það sem við hefðum e.t.v. mátt gera betur og þurfum að æfa er að falla aftar á völlinn með öftustu línu þegar ekki næst að setja pressu á leikmann með knöttinn. Þá er auðvitað brýnt að setja ávallt pressu á leikmanninn með knöttinn á ákveðnum stöðum á vellinum, einkum á eigin vallarhelmingi. Þetta verður ekki kennt á einni nóttu og mun lærast smám saman.
Næsti kappleikur er svo á fimmtudag, kl. 16, gegn sameiginlegu liði Aftureldingar/Fram. Leikið verður í efri byggðum Reykjavíkur.
HK - Álftanes, stutt umfjöllun um leik í Íslandsmóti
Created: May 24 2018
Ætla að fara örfáum orðum um leikinn við HK í gær.
Byrjuðum leikinn betur og skoruðum snemma leiks. Fyrri hálfleikur var nánast einstefna en veður setti nokkurt strik í reikninginn, en talsverður vindur var, sem við lékum með í bakið í fyrri hálfleik. Náðum við að setja fjögur mörk í fyrri hálfleik gegn einu frá HK (mörk okkar gerðu Emilía 3 og Vaka 1). Þrátt fyrir þessa stöðu gekk okkur erfiðlega að ráða við knöttinn vegna vinds og mikið var um háloftaspyrnur og ónákvæmar sendingar. Heilt yfir var þó fyrri hálfleikur góður.
Í síðari hálfleik byrjuðum við betur en smám saman jafnaðist leikurinn. Síðari hluti síðari hálfleiks var hálfgerð einstefna að okkar marki, þar sem við vorum undir alls staðar, og náði HK að setja á okkur fjögur mörk, án þess að við næðum að svara því. Lyktir urðu því 5-4, HK í vil. Get ekki sagt að sigur HK hafi endilega verið verðskuldaður.
Heilt yfir fannst mér frammistaða okkar ekki nægjanlega góð, þrátt fyrir ágæt tilþrif í fyrri hálfleik og góð mörk. Okkur gekk hins vegar illa að halda knettinum niðri á jörðinni og spila honum upp völlinn, eins og við getum gert og höfum gert. Þá fannst mér við falla of mikið niður á sama plan og lið HK, sem var ekki vel spilandi og byggði einkum á líkamlegum styrk. Þá fannst mér við ekki vinna nægjanlega vel úr stöðunni maður gegn manni og vorum einhvern veginn undir í návígjum úti á vellinum.
Við söknuðum nokkurra stúlkna í leiknum en þrátt fyrir það getum við gert betur og það munum við gera í næsta leik. Er sannfærður um það.
Page 7 of 64
Æfingatafla 2018 - 2019
Er bardagalist eitthvað fyrir þig?
Copyright © 2019 UMFA. All Rights Reserved. Powered by JA Fubix - Designed by JoomlArt.com.
Joomla! is Free Software released under the GNU General Public License.
Þýskaland: Frankfurt upp í Meistaradeildarsæti
Lengjubikar kvenna C-deild: Mörkunum rigndi
Holland: Tíu leikmenn Ajax kláruðu PSV
Ítalía: Lazio lagði Inter og Ancelotti lagði Ranieri